Pearl Jam

Pearl Jam on Seattle'ist pärit ameerika rokk- ja grungeansambel, mis on asutatud 1990. aastal.

Ansamblisse kuuluvad Eddie Vedder (vokaal, kitarr), Jeff Ament (basskitarr), Stone Gossard (rütmikitarr) ja Mike McCready (kitarr). Praegune trummar Matt Cameron mängis enne 1998. aastat Soundgardenis. Ansambliga teeb nii laval kui stuudios koostööd klahvpillimängija Boom Gaspar.

Pearl Jam kuulub Seattle'i ansamblite "suurde nelikusse" Nirvana, Alice In Chainsi ja Soundgardeni kõrval. Ta on neist ka ainuke, kes tänapäevani tegutseb ja albumeid välja annab. Pearl Jami albumeid on maailmas müüdud üle 60 miljoni.

1993. aastal pälvisid nad MTV aasta muusikavideoauhinna loo "Jeremy" muusikavideo eest. 1996. aastal said nad Grammy parima hard rock'i loo kategoorias (loo "Spin the Black Circle" eest).

2000. aastal sai Taanis Roskilde festivalil Pearl Jami kontserdi ajal 9 inimest rüseluses surma. Kaheksa inimest hukkus kohapeal ja üks suri hiljem haiglas rinnapiirkonda saadud vigastustesse. Põhjuseks loetakse mitmete kehvade asjaolude kokkulangemist. Kontsert oli just lõppenud ja teine algamas, nii et suuremad rahvamassid olid liikvel. Surma otseseks põhjuseks peetakse tagant peale pressinud rahvamassi ning crowd-surfamist, mis surus mitmed inimesed pikali, mille tagajärjel nad lämbusid. Tragöödias süüdistati ka ansamblit. Pearl Jami liikmed kaalusid selle tõttu isegi laialiminekut, kuid otsustasid tegevust jätkata ja andsid hiljem välja singli "Love Boat Captain", milles on otsesed vihjed sellele tragöödiale.

2017. aastal võeti ansambel Rock'n'rolli Kuulsuste Halli liikmeks."Pearl Jam, Tupac Shakur and Joan Baez Will Join the Rock and Roll Hall of Fame". The New York Times. 20. detsember 2016. Vaadatud 21.12.2016

 Diskograafia 
 "Ten" (1991)
 "Vs." (1993)
 "Vitalogy" (1994)
 "No Code" (1996)
 "Yield" (1998)
 "Live on Two Legs" (1999)
 "Binaural" (2000)
 "Riot Act" (2002)
 "Lost Dogs" (2003) (B-poolte kogumik)
 "Rearviewmirror" (2004) (Greatest Hits)
 "Pearl Jam" (2006)
 "Lightning Bolt" (2013)
 "Gigaton" (2020)
 "Dark Matter" (2024)

 Viited 

 Välislingid 
 Ametlik koduleht
 Mart Niineste. Pearl Jami läbimurdeplaat ilmub uuesti. Melu.ee, 17. detsember 2008.

Kategooria:Ameerika Ühendriikide ansamblid
Kategooria:Rock-ansamblid
Kategooria:Grunge ansamblid